open-index/open-wikipedia-markdown huggingface dataset:
மார்க் டெய்லர்

**மார்க் அந்தோனி டெய்லர்** (Mark Anthony Taylor பிறப்பு: அக்டோபர் 27, 1964) ஒரு முன்னாள் ஆஸ்திரேலிய துடுப்பட்ட வீரர்  மற்றும் முன்னாள் ஆத்திரேலியத் துடுப்பாட்டத்தின் இயக்குநரும் நைன் நெட்வொர்க்கின் தற்போதைய வர்ணனையாளருமாவார்.

இவர் 1988 முதல் 1999 வரை தேர்வுத் துடுப்பாட்டப் போட்டிகளில் தொடக்க மட்டையாளரகவும், 1994 முதல் 1999 வரை தலைவராகவும் இருந்தார், ஆலன் பார்டருக்கு  அடுத்ததாக இவர் தலைவர் பொறுப்பினை ஏற்றார்.ஆஸ்திரேலியத் துடுப்பாட்ட அணி தேர்வுத் துடுப்பாட்டத்தில் ஆதிக்கம் செலுத்திய காலத்தில் ஒரு கருவியாக இவர் பரவலாகக் கருதப்பட்டார்.1997 ஆம் ஆண்டில் இங்கிலாந்துத் துடுப்பாட்ட அணிக்கு எதிரான போட்டித் தொடரை 3-0 என இழந்ததும் இவர் தலைவர் பொறுப்பில் இருந்து விலகினார்.

இவர் 1972 இல் வாகா வாகாவுக்குச் சென்று லேக் ஆல்பர்ட் துடுப்பாட்ட சன்கத்தில் விளையாடினார்.  1985 ஆம் ஆண்டில் நியூ சவுத் வேல்ஸிற்காக இவர் அறிமுகமானார்.

இவர் பிப்ரவரி 2, 1999 அன்று தேர்வுத் துடுப்பாட்டப் போட்டியில்  இருந்து ஓய்வு பெற்றார். 104 தேர்வுத் துடுப்பாட்டப் போட்டியில் , 19 நூறுகள் மற்றும் 40 அரை நூறுகள் உட்பட 43.49 மட்டையாட்ட  சராசரியுடன் 7,525 ஓட்டங்கள் எடுத்தார். இவர் சிறந்த களத் தடுப்பாளர் ஆவார். இவர் 157 கேட்சுகளைப் பிடித்துள்ளார்.பின்னாளில் இந்தச் சாதனையினை ராகுல் திராவிட் முறியடித்தார்.*'கேப்டன் க்ரம்பி*' என்ற புனைப்பெயரைப் பெற்ற இவரது முன்னோடி ஆலன் பார்டருக்கு மாறாக, டெய்லர் எப்போதும் மகிழ்ச்சியான மற்றும் நேர்மறையான நடத்தைக்காக பாராட்டுக்களை வென்றார். இவருக்குப் பின்னர் வந்த ஸ்டீவ் வா, பார்டர் மற்றும் டெய்லரால் ஆகியோரால் வலிமையான அணியாக கருதப்பட்ட அணியினை மேலும் வலிமையாக்கினர்.1999 ஆம் ஆண்டில் ஆஸ்திரேலிய ஆண்டின் சிறந்தவராகப் பெயரிடப்பட்ட இவர் தற்போது ஆத்திரேலியத் துடுப்பாட்டத்தின் முன்னாள் இயக்குநரும்  நைன் நெட்வொர்க்கின் வர்ணனையாளருமாக உள்ளார் 

## ஆரம்ப ஆண்டுகளில்
வங்கி மேலாளர் டோனி டெய்லருக்கும், இவரின் மனைவி ஜூடிக்கும் பிறந்த மூன்று குழந்தைகளில் இவர் இரண்டாவது குழந்தை ஆவார். மார்க் டெய்லரின் ஆரம்ப ஆண்டுகள் வாகா வாகாவில் இருந்தது. அங்கு இவரது குடும்பம் இவரது எட்டாம்  வயதில் இடம் பெயர்ந்தது. இவரின் தந்தை விளையாட்டு பின்னணி கொண்டிருந்தார், நியூகேஸில் முதல் தர ரக்பி விளையாடினார். தனது இளம் வயதில்  கால்பந்து மற்றும் துடுப்பாட்டத்தினை விரும்பினார். இவர் தனது விட்டின் வாகனங்கள் நிறுத்தும் இடத்தில் மட்டையாட்டம் செய்ய கற்றுக்கொண்டார். இவரின் தந்தை கார்க் பந்துகளை இவருக்கு பந்து  வீசினார்.

டெய்லர் தனது ஆரம்பப் பள்ளியில் தொடக்க மட்டையாளராக விளையாடினார், மேலும் தனது பதின்மூன்றாவது வயதில் வாகாவில் உள்ள போல்டன் பூங்காவில் உள்ள லேக் ஆல்பர்ட் சங்கத்தில் தனது முதல் நூறு ஓட்டங்களை அடித்தார். பின்னர் இவரது குடும்பத்தினர் சிட்னியின் வடக்கு கரைக்குச் சென்றனர், அங்கு இவர் சிட்னி கிரேடு துடுப்பாட்டத்தில் வடக்கு மாவட்ட அணியில்  சேர்ந்தார். சாட்ஸ்வுட் உயர்நிலைப் பள்ளியில் தனது இடைநிலைக் கல்வியை முடித்த இவர், பின்னர் நியூ சவுத் வேல்ஸ் பல்கலைக்கழகத்தில் புள்ளியியல் பிரிவில் பட்டம் பெற்றார்.

## சான்றுகள்

பகுப்பு:விசுடென் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1964 பிறப்புகள்
டான் டலோன்

**டொனால்ட்** " **டான்** " **டலோன்** (Donald "Don" Tallon 17 பிப்ரவரி 1916 &ndash; 7 செப்டம்பர் 1984) ஒரு முன்னாள் ஆஸ்திரேலிய துடுப்பாட்ட வீரர் ஆவார், இவர் 1946 மற்றும் 1953 க்கு இடையில் 21 தேர்வுத் துடுப்பாட்டப் போட்டியில்  போட்டிகளில் இழப்புக் கவனிப்பாளராக  விளையாடினார். ஆஸ்திரேலியாவின் மிகச்சிறந்த இழப்புக் கவனிப்பாளர்களில் ஒருவர் மற்றும் தேர்வுத் துடுப்பாட்ட வரலாற்றில் மிகச் சிறந்தவர் என்றும் இவரது சமகாலத்தவர்களால் பரவலாகக் கருதப்பட்டார், 1948 ஆம் ஆண்டிற்கான சிறந்த விசுடன் துடுப்பாட்ட வீரராக அறிவிக்கப்பட்டார். தேர்வுத் துடுப்பாட்ட வாழ்க்கையில், டலோன் 50 பிடிபடுதல் மற்றும் 8 ஸ்டம்பிங்ஸ் உட்பட 58 இழப்புகளைச் செய்தார்.

## ஆரம்ப ஆண்டுகளில்
டலோன் பிப்ரவரி 17, 1916 அன்று குயின்ஸ்லாந்து சர்க்கரை மற்றும் ரம் நகரமான பூண்டபெர்க்கில் பிறந்தார். இது பிரிசுபேனுக்கு    வடக்கே உள்ளது. உள்ளூர் துடுப்பாட்டப்  போட்டியில் மிதவேகப் பந்து வீச்சாளராக விளையாடிய பண்டாபெர்க் வார்ப்பகத்தில் இரும்புக் கற்கள் கொண்ட  மட்டையில் தனது மூன்று சகோதரர்கள் மற்றும் தந்தை லெஸ் ஆகியோருடன் வீசுகளத்தில் துடுப்பாட்டம் விளையாடக் கற்றுக்கொண்டார். பெரும்பாலும் போட்டிகள் பகல் நேரத்தைத் தாண்டியும் இவர்களது விளையாட்டு நீடிக்கும்,  தளவாடங்களை நகர்த்திய பின் சகோதரர்கள் வீட்டிற்குள் விளையாடினார்கள்.  டலோன் வடக்கு பண்டாபெர்க் மாநில பள்ளியில் முறையாக இழப்புக கவனிப்பாளராக பயிற்சி பெற்றார். அங்கு இவரும் இவரது சகோதரர்களும், ஆசிரியரும் முன்னாள் ஷெஃபீல்ட் ஷீல்ட் இழப்புக் கவனிப்பாளரான டாம் ஓஷியாவால் பயிற்றுவிக்கப்பட்டனர். இவர் தனது ஏழு வயதில் தொடக்கப்பள்ளியின் இழப்பு கவனிப்பாளராக  ஆனார், 11 மற்றும் 12 வயது சிறுவர்களுக்கு எதிராக விளையாடினார். இவர் தனது சகோதரர் பில்லின் நேர்ச் சுழற்சியைக் கற்றுக் கொண்டார், இவர் குயின்ஸ்லாந்துத் துடுப்பாட்ட அணியினையும் பிரதிநிதித்துவப்படுத்தினார். பின்னர் ஒரு இழப்பு கவனிப்பாளராக  மாறுவது எனத் தீர்மானித்தார். இவர் தனது 11 வயதில் தனது பள்ளி அணியின் தலைவராக  இருந்தார், மேலும் 13 வயதில் குயின்ஸ்லாந்து பள்ளி மாணவர்களின் தலைவராக  ஆனார். இவர் 14 வயதில் பூண்டபெர்க்கின் ஏ கிரேடு மூத்தவர் அணியில் விளையாடினார், மேலும் 1931 ஆம் ஆண்டில் தேர்வுத் துடுப்பாட்டப் போட்டியில்  வீரர் ஆலன் கிப்பாக்ஸின் தலைமையில் விளையாடியபோது மாநில தேர்வாளர்களின் கவனத்தினைப் பெற்றார்.

## முதல் தரத் துடுப்பாட்டம்
டிசம்பர் 1933 இல் விக்டோரியாத் துடுப்பாட்ட அணிக்கு  எதிராக குயின்ஸ்லாந்து துடுப்பாட்ட அணி சார்பாக முதல் தரத் துடுப்பாட்டப் போட்டிகளில் இவர்  அறிமுகமானார்.  இதற்கு முன்பு ஒரு போட்டியில் கூட  பார்வையாளராக முதல் தர போட்டியில் கலந்து கொள்ளவில்லை. இவர் ஆறு ஓட்டங்களை மட்டுமே உதிரியாக விட்டுக் கொடுத்தார். அந்தப் போட்டியின் முதல் ஆட்டப் பகுதியில் ஒரு பிடிபடுதலைப் பிடித்தார் மற்றும் மட்டையாட்டத்தில் 17 ஓட்டங்களை எடுத்தார். இருந்தபோதிலும் இவர் அடுத்த போட்டியில் தேர்வாகவில்லை. விக்டோரியா, தெற்கு ஆஸ்திரேலியா மற்றும் நியூ சவுத் வேல்ஸ் ஆகிய நாடுகளுக்கு இதுபோன்ற இளம் வீரரை அழைத்துச் செல்வது நல்லதல்ல என்று குயின்ஸ்லாந்து அதிகாரிகள் கருதினர். பின்னர் குயின்ஸ்லாந்து உள்ளூர் போட்டிகளில் விளையாடிய போது இவர் தேர்வு செய்யப்பட்டார்.அணியின் முதன்மை இழப்புக் கவனிப்பாளராக இருந்தார்.

## சான்றுகள்

பகுப்பு:ஆத்திரேலியத் துடுப்பாட்டக்காரர்கள்
பகுப்பு:1984 இறப்புகள்
பகுப்பு:1916 பிறப்புகள்
பகுப்பு:விசுடென் துடுப்பாட்டக்காரர்கள்
அஷிமோட்டோவின் கேடயச் சுரப்பியழற்சி

**அஷிமோட்டோவின் கேடயச் சுரப்பியழற்சி(Hashimoto's thyroiditis)** அல்லது நாள்பட்ட நிணநீர்ச் சுரப்பியழற்சி அல்லது  அஷிமோட்டோ நோய்  என்று அழைக்கப்படுவது ஒரு தன்னுடல் தாக்குநோய்  ஆகும். இதில் கேடயச் சுரப்பி படிப்படியாக அழிக்கப்படுகின்றது.   ஆரம்பத்தில் எந்த அறிகுறிகளும் இல்லாமல் இருக்கலாம்.  காலப்போக்கில் சுரப்பியழற்சி நோய்  பெரிதாகி, வலியற்ற முன்கழுத்துக் கழலையை உருவாக்குகிறது.  சிலர் இறுதியில் எடை அதிகரிப்பு, சோர்வு, மலச்சிக்கல், மனச்சோர்வு ,பொது வலிகள் ஆகியவற்றுடன் தைராய்டு சுரப்புக் குறை நோய்க்கு ஆளாகுகிறார்கள்.  பல ஆண்டுகளுக்குப் பிறகு பொதுவாக  தைராய்டு அளவு சுருங்குகிறது.  இதனால் ஏற்படக்கூடிய சிக்கல்களில் தைராய்டு நினநீர்ச் சுரப்பிப் புற்றுநோய் அடங்கும்.  

அஷிமோட்டோவின் கேடயச் சுரப்பியழற்சி  மரபணு மற்றும் சுற்றுச்சூழல் காரணிகளின் கலவையாக இருக்கலாம் என்று கருதப்படுகிறது.  குடும்பத்தில் பரம்பரையாக இந்நோய் இருத்தலும்  மற்றொரு வகையான தன்னுடல் தாக்க நோயைக் கொண்டிருத்தலும் அஷிமோடோவின் கேடயச் சுரப்பியழற்சிநோயின் ஆபத்துக் காரணிகளாகும்.  பிட்யூட்டரி சுரப்பியைத் தூண்டும் இயக்குநீர்,  தைராக்சின் போன்ற கேடயச் சுரப்பியைத் தூண்டும் இயக்குநீர், போன்ற  மற்றும் தைராய்டிற்கு எதிரான தான் எதிர்மங்கள் ஆகியவற்றுக்கான  இரத்த பரிசோதனைகள் மூலம் நோய் கண்டறிதல் உறுதிப்படுத்தப்படுகிறது.  இதே போன்ற அறிகுறிகளை உருவாக்கக்கூடிய பிறவற்றுள் தன்னுடல் தாக்குநோயான கிரேவ்ஸ் நோய்  மற்றும் முன்கழுத்துக் கழலை நோய் ஆகியவை அடங்கும்.  

அஷிமோட்டோவின் கேடயச் சுரப்பியழற்சி பொதுவாக லெவோதைராக்ஸினுடன் சிகிச்சையளிக்கப்படுகிறது.   தைராய்டு சுரப்புக் குறை இல்லாவிட்டால், சிலர் சிகிச்சையை பரிந்துரைக்க மாட்டார்கள், மற்றவர்கள் முன்கழுத்துக் கழலையின் அளவைக் குறைக்க முயற்சிக்கலாம்.   பாதிக்கப்பட்டவர்கள்,  அதிக அளவு அயோடின் சாப்பிடுவதைத் தவிர்க்க வேண்டும்; இருப்பினும், குறிப்பாக கர்ப்ப காலத்தில் போதுமான அயோடின் தேவைப்படுகிறது.  முன்கழுத்துக் கழலைக்கு சிகிச்சையளிக்க அறுவை சிகிச்சை மிகவும் அரிதாகவே தேவைப்படுகிறது.  

அஷிமோட்டோவின் கேடயச் சுரப்பியழற்சி  சுமார் ஐந்து விழுக்காடு மக்களை அவர்களின் வாழ்க்கையின் ஒரு கட்டத்தில் பாதிக்கிறது.  இது பொதுவாக 30 முதல் 50 வயதிற்குள் தொடங்குகிறது . மேலும் ஆண்களை விட பெண்களுக்கு மிகவும் பொதுவானது.   தற்காலத்தில் நோயின் விகிதங்கள் அதிகரித்து வருவதாகத் தெரிகிறது.  இதை முதன்முதலில் ஜப்பானிய மருத்துவர் அகாரு அஷிமோடோ 1912 இல் விவரித்தார்.  1957 ஆம் ஆண்டில் இது ஒரு  தன்னுடல் தாக்க நோய்க் கோளாறாக அங்கீகரிக்கப்பட்டது.  

## அறிகுறிகள்
அஷிமோட்டோவின் கேடயச் சுரப்பியழற்சி அல்லது ஹாஷிமோடோ நோய்க்கு பல அறிகுறிகள் உள்ளன. மிகவும் பொதுவான அறிகுறிகளில்  சோர்வு, எடை அதிகரிப்பு, வெளிர் அல்லது வீங்கிய முகம், குளிர், மூட்டு மற்றும் தசை வலி, மலச்சிக்கல், உலர்ந்த மற்றும் மெல்லிய முடி, மாதவிடாய் மிகைப்பு அல்லது ஒழுங்கற்ற  மாதவிடாய், மனச்சோர்வு, பீதி கோளாறு, இதய துடிப்புக் குறைதல்,  மலட்டுத்தன்மை மற்றும் கர்ப்பத்தை பராமரிப்பதில் சிக்கல்கள் ஆகியவை இதன் அறிகுறிகள் ஆகும்.  

அஷிமோட்டோ நோய் ஆண்களை விட பெண்களை ஏழு மடங்கு அதிகமாகத் தாக்குகிறது. இது பதின்ம வயதினர் மற்றும் இளம் பெண்களுக்கு ஏற்படலாம், ஆனால் பொதுவாக நடுத்தர வயதில், குறிப்பாக ஆண்களுக்கு இது தோன்றும். ஹாஷிமோடோ நோயை உருவாக்கும் நபர்கள் பெரும்பாலும் கேடயச் சுரப்பியழற்சி அல்லது பிற தன்னுடல் தாக்குநோயைக் கொண்ட குடும்ப உறுப்பினர்களைக் கொண்டுள்ளனர், மேலும் சில சமயங்களில் பிற தன்னுடல் தாக்குநோய்களையும் கொண்டிருக்கிறார்கள்.    
## மேற்கோள்கள்

பகுப்பு:மூளை மரபியல் கோளாறுகள்
பகுப்பு:தன்னெதிர்ப்பு நோய்கள்
திரவியம்

**திரவியம் ராஜகுமாரன்** (29 ஏப்ரல் 1990) என்பவர் தமிழ்நாட்டுத் தொலைக்காட்சி நடிகர் ஆவார்.

## ஆரம்பகால வாழ்க்கை
திரவியம் 1990 ஏப்ரல் 29 ஆம் தேதி தமிழ்நாட்டில் கோவையில் பிறந்தார். கோவையில் சி.எஸ்.ஐ பிஷப் அப்பசாமி கல்லூரியில் இளங்கலை பட்டம் பெற்றார். இவர் 15 ஜூன் 2014 அன்று தனது பெண்பரான ருதுவை திருமணம் செய்து கொண்டார், இவர்களுக்கு ஒரு பெண் குழந்தை 
உண்டு.

## நடிப்புத் துறை
இவர் 2018 இல் விஜய் தொலைக்காட்சியில் ஈரமான ரோஜாவே என்ற தொடரின் மூலம் நடிப்புத்துறைக்கு அறிமுகமானார். இந்த தொடரில் வெற்றி என்ற கதாபாத்திரத்தில் கதாநாயகனாக நடித்துள்ளார். இந்த தொடர் இவருக்கு மிகப்பெரிய வெற்றியை கொடுத்தது. 2019 இல் விஜய் தொலைக்காட்ச்சி விருதுகளில் சிறந்த இளமையான ஜோடி என்ற விருது இவருக்கும் இவரின் ஜோடியான பவித்ராவுக்கு வழங்கப்பட்டது. இதே ஆண்டில் மிஸ்டர் அண்ட் மிசஸ் சின்னத்திரை என்ற விளையாட்டு போட்டி நிகழ்ச்சியில் தனது மனைவியுடன் கலந்து கொண்டார்.

## தொடர்கள்

## விருதுகள் மற்றும் பரிந்துரைகள்

## மேற்கோள்கள்

பகுப்பு:1990 பிறப்புகள்
பகுப்பு:வாழும் மக்கள்
பகுப்பு:தமிழ்நாட்டு நடிகர்கள்
பகுப்பு:தமிழ்த் தொலைக்காட்சி நடிகர்கள்
பகுப்பு:தமிழ்நாட்டு தொலைக்காட்சி பிரமுகர்கள்
செறுதோணி அணைக்கட்டு

**செறுதோணி அணை** (Cheruthoni Dam) இந்தியாவில், கேரள மாநிலத்தில், இடுக்கி மாவட்டத்தில் கட்டப்பட்டுள்ள 138 மீட்டர்  உயரமான கான்கிரீட் அணையாகும். இந்த அணை இடுக்கி நீர்மின் திட்டத்திற்காக இடுக்கி மற்றும் குலமாவு ஆகியவற்றோடு மற்றொரு பகுதியாக கட்டப்பட்டது. இத்திட்டம் கனேடிய நிதி உதவியுடன் முடிக்கப்பட்டது. கனடா அரசு நீண்ட கால கடன்கள் மற்றும் மானியங்களுடன் இந்த திட்டத்திற்கு உதவியது. கனடாவின் எஸ்.என்.சி.ஐ.என்.சி. நிறுவன பொறியாளர்கள் திட்டப் பொறியாளர்களுக்கு ஆலோசனை மற்றும் உதவி செய்து வந்தனர்.

இடுக்கி, செருதோனி மற்றும் குலமாவு ஆகிய இந்த மூன்று அணைகளால் அடைத்து வைக்கப்பட்ட நீர் 60 சதுர கிலோமீட்டருக்கும் மேற்பட்ட பரப்பளவில், சராசரி கடல் மட்டத்திற்கு மேல் 2300 மீட்டர் உயரத்தில் ஒற்றை நீர்த்தேக்கத்தை உருவாக்கியுள்ளது. இடுக்கி அணை என்பது பெரியார் ஆற்றின் குறுக்கே இரண்டு கிரானைட் மலைகளுக்கு இடையில் ஒரு குறுகிய பள்ளத்தாக்கில் கட்டப்பட்ட இரட்டை வளைவுகளைக் கொண்ட அணை ஆகும். இது ஆசியாவின் மிக உயரமான இரட்டை வளைவு கமான் அணை ஆகும். செருதோணி அணைக்கட்டு&nbsp;இடுக்கி அணைக்கு மேற்கே 1 கிலோ மீட்டர் தொலைவில் அமைந்துள்ளது. இடுக்கி நீர்த்தேக்கத்தின் கசிந்து வரும் நீரானது செருதோணி அணையில் சேகரமாகிறது. குலமாவு அணையானது கிலிவாலி என்றழைக்கப்படும் சிற்றாற்றின் வழியாக நீர் தப்பி விடுவதைத் தடுக்க இடுக்கி கமான் அணையிலிருந்து மேற்கில் 30 கிலோ மீட்டர் தொலைவில் கட்டப்பட்ட அணையாகும். இது 100 மீட்டர் உயரமுள்ள கல்கட்டு எடை ஈர்ப்பு அணை ஆகும். இந்த செருதோணி அணை, இடுக்கி வளைவு அணை மற்றும் குலமாவு அணை ஆகியவற்றின் கட்டுமானம் 60 சதுர கிலோ மீட்டர் பரப்பளவிற்கான செயற்கை ஏரியை உருவாக்கியுள்ளது. மேலும், இங்கு சேமிக்கப்பட்ட நீரைப் பயன்படுத்தி, மூலமட்டம்  மின் நிலையத்தில் மின்சார உற்பத்திக்கு பயன்படுத்தப்படுகிறது. மூலமட்டத்தில் உள்ள மின்நிலையம் இந்தியாவின் மிகப்பெரிய நிலத்தடி மின் நிலையமாகும். மேலும் இங்குள்ள அழுத்த உந்து தண்டானது நாட்டிலேயே மிகப்பெரியது ஆகும். செருதோணி கேரளாவின் மிகப்பெரிய மற்றும் மிக உயர்ந்த கல்கட்டு எட ஈர்ப்பு அணை ஆகும். இடுக்கி நீர்த்தேக்கத்தில் நீர் சேமிப்பு 1973 ஆம் ஆண்டு பிப்ரவரியில் தொடங்கியது. மூலமட்டம் மின் நிலையம் 1976 ஆம் ஆண்டு பிப்ரவரியில் பிரதமர் இந்திரா காந்தியால் பயன்பாட்டுக்கு கொண்டு வரப்பட்டது.

## வெளியீடுகள்
மொத்தத்தில் மூன்று முறை, செருதோனியின் வெள்ள வாயில்கள் திறக்கப்பட வேண்டியிருந்தது; 1981 மற்றும் 1992 ஆம் ஆண்டின் வடகிழக்கு பருவமழையின் போது (அக்டோபர் முதல் டிசம்பர் வரை) இரண்டு முறை மற்றும் 2018 கேரள வெள்ளத்தின் போது ஒரு முறை. முதல் முறையாக 1981 ஆம் ஆண்டிலும் (அக்டோபர் 29 முதல் நவம்பர் 13 வரை அடைப்புப் பலகைகள் மீண்டும் மீண்டும் திறக்கப்பட்டன), இரண்டாவது முறையாக 1992 ஆம் ஆண்டிலும் (அவை அக்டோபர் 12 முதல் 23 வரை 12 நாட்கள் திறந்திருந்தன) மற்றும் சமீபத்தில் பெரும் வெள்ளத்தின் போதும் (2018 ஆகஸ்ட் 9 முதல் 2018 செப்டம்பர் 7 வரை அனைத்து 5 அடைப்புப் பலகைகளும் திறக்கப்பட்டன) திறக்கப்பட்டிருந்தன. 
thumb|குலமாவு அணை நீர்த்தேக்கம்

## குறிப்புகள்

பகுப்பு:Coordinates on Wikidata
பகுப்பு:இடுக்கி மாவட்ட அணைகள்
சைதாப்பேட்டை தொடருந்து நிலையம்

**சைதாப்பேட்டை தொடருந்து நிலையம்** (*Saidapet railway station*, நிலையக் குறியீடு:**SP**) இந்தியாவின், தமிழ்நாடு மாநிலத்திலுள்ள, சென்னை நகரில் அமைந்துள்ள ஒரு தொடருந்து நிலையமாகும். இந்த நிலையம் சென்னையின் புறநகர் இருப்பு பாதை, தெற்கு வழித்தடத்தில் அமைந்துள்ளது. 

இது சென்னைக் கடற்கரை முதல் செங்கல்பட்டு வரை உள்ள வழித்தடத்தின் இடையே அமைந்துள்ளது. இது சைதாப்பேட்டை மற்றும் சின்னமலை பகுதிகளின் போக்குவரத்துக்கு மிகவும் முக்கியமானதாக இருக்கிறது. இது சென்னைக் கடற்கரையிலிருந்து சுமார் 12 கி.மீ (7.5 மைல்) தொலைவில் அமைந்துள்ளது, மேலும் கடல் மட்டத்திலிருந்து 10 மீட்டர் (33 அடி) உயரத்தில் உள்ளது.

## வரலாறு
சைதாப்பேட்டை தொடருந்து நிலையமானது, மே 11, 1931 ஆம் ஆண்டு சென்னைக் கடற்கரைக்கும் - தாம்பரத்திற்கும் இடையிலான புறநகர் இரயில் சேவை தொடங்கிய போது கட்டப்பட்டது. இது 15 நவம்பர் 1931இல் மின்மயமாக்கப்பட்டது. 

## சென்னையில் உள்ள முக்கிய தொடருந்து நிலையங்கள்
* சென்னை எழும்பூர் தொடருந்து நிலையம்
* சென்னை மத்திய தொடருந்து நிலையம்
* தாம்பரம் தொடருந்து நிலையம்

## மேற்கோள்கள்

## வெளி இணைப்புகள்
* சைதாப்பேட்டை தொடருந்து நிலையம்

பகுப்பு:சென்னையில் உள்ள தொடருந்து நிலையங்கள்
பகுப்பு:சென்னை புறநகர் தொடருந்து நிலையங்கள்
ஹுக்கேரி

**ஹுக்கேரி** (Hukeri), என்பது இந்திய மாநிலமான கர்நாடகாவில் உள்ள பெல்காம் மாவட்டத்திலுள்ள ஒரு வட்டம் மற்றும் நகராட்சி மன்றம் ஆகும்.

## நிலவியல்
ஹுக்கேரியின் அமைவிடம்:  .

ஹுக்கேரி ஒரு நகராட்சியாகவும், கர்நாடக மாநிலத்தின் பெல்காம் மாவட்டத்தில் உள்ள ஒரு வட்டமாகவும் உள்ளது. இது பெல்காமிலிருந்து 50கி.மீ  வடக்கு திசையில் அமைந்துள்ளது. ஹுக்கேரி வட்டம் அதன் எல்லைகளை வடக்கே சிக்கோடி, கிழக்கில் கோகக், தெற்கில் பெல்காம் வட்டம் மற்றும் மேற்கில் மகாராட்டிரா மாநிலத்துடன் பகிர்ந்து கொள்கிறது. ஹுக்கேரி வட்டத்தின் பரப்பளவு 992 கி.மீ.² மற்றும் வட்டத்தின் மொத்த மக்கள் தொகை 3,57,127 ஆகும்.

## போக்குவரத்து
ஹுக்கேரி பரந்த அளவிலான சாலை வழி அமைப்பைக்  கொண்டுள்ளது. அருகிலுள்ள நகரங்களை மாநில நெடுஞ்சாலைகள் வழியாக அடையலாம். மேலும்,  கிராமங்களுக்கு செல்ல சரியான சாலை வழிகள் உள்ளன. ஒரு தேசிய நெடுஞ்சாலை (என்.எச்.4) பெல்காம் நகரத்துடன் இணைகிறது.

### அருகிலுள்ள விமான நிலையம்
பெல்காம் (சாம்ப்ரா) - 50 &nbsp; கி.மீ தொலைவில் உள்ளது.

### அருகிலுள்ள இரயில் நிலையங்கள்
ஹுக்கேரியிலிருந்து, பெல்காம் - 50 &nbsp; கி.மீ மற்றும் கட்டப்பிரபா - 18 &nbsp; கி.மீ. தொலைவில் இரயில் நிலையங்கள் அமைந்துள்ளன.

## முக்கிய நதிகள்
கட்டபிரபா நதி, ஹிரண்யகேசி நதி மற்றும் மார்க்கண்டேய நதி போன்றவை ஹுக்கேரியிலுள்ள முக்கிய நதிகளாகும்.

## தொழிற்சாலைகள்
ஹிரா சர்க்கரை தொழிற்சாலை (சங்கேஸ்வர்), சங்கம் சர்க்கரை தொழிற்சாலை (ஓசூர்), விஸ்வநாத் சர்க்கரை தொழிற்சாலை (பெல்லடா பாகேவாடி)

## சுற்றுலாத் தலங்கள்

கோகக் அருவி: இது,  நயாகரா அருவியை ஒத்த மணற்கல் குன்றின் மீது 52 மீட்டர் / 171 அடி உயரத்தில் இருந்து விழும் கட்டப்பிரபா நதியால் உருவாக்கப்பட்ட அருவியாகும். ஆற்றின் குறுக்கே ஒரு தொங்கும் பாலம் உள்ளது.  இது சுமார் 201 மீட்டர் (659 அடி) நீளமாக உள்ளது.  பாறை படுக்கைக்கு மேலே அதன் உயரம் 14 மீட்டர் (46 அடி)ஆகும். இங்கு, ஒரு பழைய மின்சார உற்பத்தி நிலையம் உள்ளது. மேலும், 1887 இல் முதல் முறையாக இங்கு மின்சாரம் உற்பத்தி செய்யப்பட்டது.

கிட்கல் அணை - பெலகாவி மற்றும் பாகல்கோட் மாவட்டங்களுக்கு நீர்ப்பாசன நன்மைகளை வழங்கும் கட்டபிரபா நதியில் அமைந்துள்ள நீர் தேக்கமாகும். குடச்சனா மலாக்கி அருவி அல்லது  கோடச்சின்மல்கி அருவி என்பது மார்க்கண்டேய நதியில் அமைந்துள்ள அருவியாகும்.

## நகரத்தின் வரலாறு
கன்னட மொழியில் 'ஹூவினா' + 'கெரே' என்ற இரண்டு சொற்களிலிருந்து பெறப்பட்ட ஒரு பெயர் ஹுக்கேரி ஆகும்.  இதன் பொருள் ஏரிகளில் ஏராளமான பூக்கள் வளர்க்கப்பட்டு பிஜப்பூரின் ஆதில் ஷாவுக்கு வழங்கப்பட்ட இடம் என்று சொல்லப்படுகிறது. ஊரில் அமைந்துள்ள ஒரு கோல்கும்பாஸில் பிஜப்பூருக்கு செல்லும் ரகசிய சுரங்கப்பாதை இருப்பதாகக் கூறப்படுகிறது.

ஹுக்கேரி நகரின் நடுவில் 3 கோல் கும்பாஸ்கள் (கல்லறைகள்) உள்ளன. ஒன்று பொதுப்பணித்துறை அலுவலகமாகப் பயன்படுத்தப்படுகிறது, மற்ற 2 இடங்கள் எஞ்சியுள்ளன. இந்த வட்டத்தில் விவசாயமே முக்கிய தொழில் ஆகும். பயிரிடப்பட்ட முக்கிய பயிர்கள் பருத்தி, நிலக்கடலை, கரும்பு, சோயாபீன் மற்றும் மக்காச்சோளம் போன்றவை ஆகும். .

## மகாத்மா காந்தியின் வருகை
மகாத்மா காந்தி 1916, நவம்பர் 7 அன்று ஹுக்கேரிக்கு விஜயம் செய்துள்ளார்.  அவர் கர்நாடகாவிலுள்ள நிப்பானி, சிக்கோடி மற்றும் சங்கேசுவர் பகுதிகளுக்கு வருகை தந்த போது, ஹுக்கேரிக்கு வந்தார் எனவும், பெல்காம் என்ற இடத்தில் தங்கினார் எனவும் குறிப்புகள் உள்ளன.

## குறிப்புகள்

பகுப்பு:பெளகாவி மாவட்டம்
பகுப்பு:கர்நாடக அணைகள்
பகுப்பு:கர்நாடக அருவிகள்
பகுப்பு:கர்நாடக சுற்றுலாத் தலங்கள்
குமரன் தங்கராஜன்

**குமரன் தங்கராஜன்** (10 மார்ச்சு 1992) என்பவர் தமிழ்நாட்டு நடனக் கலைஞர் மற்றும் நடிகர் ஆவார்.

## நடிப்புத் துறை
ஆரம்பகாலத்தில் இவர் விஜய் தொலைக்காட்சியில் **ஜோடி நம்பர் 1** என்ற நடனப்போட்டி நிகழ்ச்சியில் பின்னணி நடனக் கலைஞராகப் பணியாற்றினார். அதைத் தொடர்ந்து  **உங்களில் யார் அடுத்த பிரவுதேவா** என்ற நடன போட்டி நிகழ்ச்சியில் போட்டியாளராக பங்கு கொண்டார். 2009 இல் கலைஞர் தொலைக்காட்சியில் ஒளிபரப்பான மானாட மயிலாட 4 என்ற நடனப்போட்டியில் அப்சராவுடன் ஜோடியாக நடனம் ஆடி அரையிறுதி சுற்றில் வெளியேற்றப்பட்டார். அதைத் தொடர்ந்து மானாட மயிலாட 5 இல் நடிகை சுஹாசினியுடன் ஜோடியாக நடனம் ஆடினார்.

2015 இல் இது என்ன மாயம் என்ற திரைப்படத்தின் மூலம் நடிகராக அறிமுகமானார். இந்த திரைபபடத்தில் விக்ரம் பிரபு, கீர்த்தி சுரேஷ், காவ்யா செட்டி, நவ்தீப் போன்ற பலர் நடித்துள்ளனர். 2017 இல் விஜய் தொலைக்காட்சியில் ஒளிபரப்பான **மாப்பிள்ளை** என்ற தொலைக்காட்சி தொடரில் கதாபாத்திர நடிகராக அறிமுகமானார். இந்த தொடரில் நடிகர் செந்தில் குமார் மற்றும் நடிகை ஸ்ரீஜா சந்திரன் ஆகியோர் முன்னணிக்கு கதாபாத்திரத்தில் நடித்துள்ளனர்.

2018 இல் விஜய் தொலைக்காட்சியில் ஈரமான ரோஜாவே என்ற தொடரில் மாறன் என்ற கதாபாத்திரத்தில் நடித்தார். அதைத் தொடர்ந்து அதே ஆண்டில் பாண்டியன் ஸ்டோர்ஸ் என்ற தொடரில் கதிர் என்ற முன்னணிக் கதாபாத்திரத்தில் நடிகை சித்ராவுக்கு ஜோடியாக நடிக்கின்றார். **ஜோடி பன் அன்லிமிடெட்** என்ற நடன போட்டி நிகழ்ச்சியில் நடிகை சித்திராவுடன் இணைத்து நடனம் ஆடி 2வது வெற்றியாளராக வந்தார்.

## தனிப்பட்ட வாழ்க்கை

## தொடர்கள்

## திரைப்படம்

## விருதுகள் மற்றும் பரிந்துரைகள்

## மேற்கோள்கள்

பகுப்பு:1992 பிறப்புகள்
பகுப்பு:வாழும் மக்கள்
பகுப்பு:தமிழ்நாட்டு நடிகர்கள்
பகுப்பு:தமிழ்த் தொலைக்காட்சி நடிகர்கள்
பகுப்பு:தமிழ்நாட்டு தொலைக்காட்சி பிரமுகர்கள்
பகுப்பு:தமிழ் தொலைக்காட்சி நடனப்போட்டி போட்டியாளர்கள்
பகுப்பு:தமிழ்த் திரைப்பட நடிகர்கள்
ஹக் டிரம்பிள்

**ஹக் ட்ரம்பிள்** (Hugh Trumble 19 மே 1867 - 14 ஆகஸ்ட் 1938  ) ஒரு முன்னாள் ஆஸ்திரேலிய துடுப்பாட்ட வீரர் ஆவார். 1890 மற்றும் 1904 க்கு இடையில் ஒரு பன்முக வீரராக தேர்வுத் துடுப்பாட்டப் போட்டிகளில் கலந்து கொண்டுள்ளார் . இவர் இரண்டு தேர்வுத் துடுப்பாட்டப் போட்டிகளில் ஆஸ்திரேலிய அணியின் தலைவராக இருந்தார். அந்த இரண்டு போட்டிகளில் இரண்டையும் வென்றார். டிரம்பிள் தேர்வுத் துடுப்பாட்டப் போட்டிகளில் 141 இழப்புகளைக் கைப்பற்றினார். இவர் ஓய்வுபெற்ற நேரத்தில் இது ஒரு உலக சாதனையாகக் கருதப்பட்டது.இவரது பந்துவீச்சு சராசரி 21.78 ஆகும்.தேர்வுத் துடுப்பாட்டப் போட்டிகளில் இரண்டு முறை மும்முறை இழப்புகளைக் கைப்பற்றிய நான்கு துடுப்பாட்ட வீரர்களில் ஒருவராவார். இவர் 1897 ஆம் ஆண்டில் சிறந்த விசுடன் துடுப்பாட்ட வீரராகத் தேர்வானார்.  2004 ஆம் ஆண்டில் ஆஸ்திரேலிய துடுப்பாட்ட  ஹால் ஆஃப் ஃபேமில் சேர்க்கப்பட்டார்.

## ஆரம்பகால வாழ்க்கை மற்றும் தொழில்
டிரம்பிள் 1867 ஆம் ஆண்டில் விக்டோரியாவின் கோலிங்வுட் நகரின் உள் மெல்போர்னில் பிறந்தார். வடக்கு அயர்லாந்தில் பிறந்த வில்லியம் மற்றும் ஸ்காட்டிஷ் நாட்டைச் சேர்ந்த எலிசபெத் (நீ கிளார்க்) ஆகியோரின் மகனாகப் பிறந்தார். இவரது அண்ணன் ஜான் ஆஸ்திரேலியாவுக்காக தேர்வுத் துடுப்பாட்டப் போட்டிகளிலும் விளையாடினார் மற்றும் இவரது தம்பி தாமஸ் ஒரு அரசு ஊழியராக இருந்தார். இவர் 1918-27 வரை பாதுகாப்புத் துறையின் செயலாளராக பணியாற்றினார். பின்னர் ஆஸ்திரேலியாவின் உயர் ஸ்தானிகரின் அதிகாரப்பூர்வ செயலாளராக இருந்தார்.

டிரம்பிள் தனது ஆரம்ப வாழ்க்கையின் ஒரு பகுதியை மேற்கு விக்டோரியன் நகரமான அராராட்டில் மெல்போர்னுக்குத் திரும்புவதற்கு முன்பு கழித்தார். புறநகர் கேம்பர்வெல்லில் குடியேறினார். ஹாவ்தோர்ன் இலக்கணப் பள்ளியில் கல்வி கற்ற இவர், கியூ துடுப்பாட்ட சங்கத்திற்காக தனது ஆரம்பகால துடுப்பாட்டங்களை விளையாடினார். தனது மகன்களின் துடுப்பாட்டத்தினை ஊக்குவிக்கும் வகையில் மைதானம் அமைத்துக் கொடுத்தார்.

டிரம்பிள் 1887-88 ஆம் ஆண்டிற்காக மெல்போர்ன் துடுப்பாட்ட சங்கத்திற்காக விளையாடத் தேர்வானார். அந்தப் போட்டியில் இவர்  36 ஓட்டங்களை எடுத்தார். மேலும் பந்துவீச்சில் 6.77 எனும் சராசரியில் இழப்புகளை எடுத்தார்.இதே ஆண்டில் விக்டோரியா துடுப்பாட்ட அணிக்காக இவர் முதல் தரத் துடுப்பாட்டப் போட்டியில் அறிமுகமானார். மிடில்செக்ஸ் மட்டையாளர் ஜார்ஜ் வெர்னான் தலைமையிலான சுற்றுப்பயண ஆங்கில லெவன் அணிக்கு எதிராக விளையாடத் தேர்ந்தெடுக்கப்பட்டார். ஆஸ்திரேலியாவிற்கு எதிராக விக்டோரியாவுக்கான இவரது முதல் போட்டி மெல்போர்ன் துடுப்பாட்ட  மைதானத்தில் நியூ சவுத் வேல்ஸுக்கு எதிராக இருந்தது. 52 ஓட்டங்களை விட்டுக் கொடுத்து 7 இழப்புகளைக் கைப்பற்றினார்.

1899 ஆம் ஆண்டில், 31 வயதில், ட்ரம்பிள் குயின்ஸ்லாந்தைச் சேர்ந்த 19 வயதான புளோரன்ஸ் கிறிஸ்டியனை சந்தித்து, காதலித்தார். 1902 ஆம் ஆண்டில் இந்த தம்பதி திருமணம் செய்து கொண்டனர். ஆஸ்திரேலிய துடுப்பாட்ட சுற்றுப்பயணத்துடன் ஒரு தேனிலவு சென்றார். இவரது கட்டைவிரலில் ஏற்பட்ட காயம் டிரம்பிளை துடுப்பாட்டத்தில் இருந்து சிறிது காலம் ஓய்வு பெற்றார். ஒன்றாக, தம்பதியருக்கு எட்டு குழந்தைகள் இருந்தன; ஆறு மகன்கள் மற்றும் இந்தத் தம்பதிக்கு ராபர்ட் எனும் ஒரு மகன், புகழ்பெற்ற இசைக்கலைஞரும் எழுத்தாளருமான  இவர் தனது முதல் நூலான *துடுப்பாட்ட டின் பொற்காலம்* என்பதனை தனது தந்தைக்கு அர்ப்பணித்தார்.  டிரம்பிள் 71 ஆம் வயதில் மாரடைப்பினால்  இறந்தார் &nbsp;.

## சான்றுகள்

பகுப்பு:விசுடென் துடுப்பாட்டக்காரர்கள்
பகுப்பு:ஆத்திரேலியத் துடுப்பாட்டக்காரர்கள்
பகுப்பு:1938 இறப்புகள்
பகுப்பு:1867 பிறப்புகள்
அண்மை நரம்பு பாதிப்பு

**அண்மை நரம்பு பாதிப்பு** (Proximal diabetic neuropathy) என்பது நீரிழிவு நோயுடன் தொடர்புடைய நரம்பின் உட்சுரப்பு மண்டலத்தில் நரம்புகளில் உட்சுவற்றில் ஏற்படும் பாதிப்பாகும். இவை பொதுவாக தொடைகள், இடுப்பு, பிட்டம் மற்றும் கால்களில் கீழ் பகுதியில் தொடர்புடைய பகுதிகளைப்பாதிக்கிறது. இதன் பாதிப்பானது தசை விரயம், உடல் பலவீனம், உடல் வலி அல்லது காலின் உணர்வு மற்றும் உணர்வின்மை ஆகியவற்றால் வகைப்படுத்தி அறியப்படுகிறது.

## மேற்கோள்கள்

பகுப்பு:நரம்புத் தொகுதி
பகுப்பு:இதயக்குழலிய நோய்கள்
பகுப்பு:குருதிச் சுற்றோட்டத்தொகுதி
கூர்வாய்த் தவளை

**கூர்வாய்த்  தவளை** (*Microhylidae*) என்று பொதுவாக அழைக்கப்படுவது  புவியியல் ரீதியாக பரவலாக காணப்படும் தவளைக் குடும்பமாகும். இதில் 683 சிற்றினங்கள் 61 பேரினங்களின் கீழ் உள்ளன. இவை 11 துணைக் குடும்பங்களில் உள்வருகின்றன. தவளைக் குடும்பத்தில் அதிகமான பேரினங்களைக் கொண்ட தவளைக் குடும்பம் இதுவாகும்.

## பரிணாமம்
வான் டெர் மீஜ்டன் மற்றும் பலர் செய்த ஒரு மூலக்கூறு கணப்பிறப்புக்குரிய ஆய்வில் (2007) கூர்வாய் தவளைக் குடும்பத்தின் ஆரம்ப உள் வேறுபாடு சுமார் 66 மில்லியன் ஆண்டுகளுக்கு முன்பு நடந்ததாக மதிப்பிட்டுள்ளது, அல்லது கிரெட்டேசியஸ் அழிவு நிகழ்வுக்குப் பிறகு உடனடியாக நிகழ்ந்தது.கூர்வாய்த் தவளைகளின் மிகச் சமீபத்திய பொதுவான மூதாதையரும் அவற்றின் நெருங்கிய ரானாய்டு உறவினர்களும் 116 மில்லியன் ஆண்டுகளுக்கு முன்பு கோண்டுவானாவில் வாழ்ந்ததாக கணிக்கப்பட்டுள்ளது.  

## விளக்கம்
கூர்வாய்த் தவளைகள் பெரும்பாலும் சிறிய அளவிலான தவளைகள் ஆகும். இவற்றில் பல இனங்களின் நீளம்  அளவுக்கும் குறைவானவையாக உள்ளன. சில இனங்கள்  வரை பெரியவை.  இவை மரத்தில் வாழ்பவையாகவோ அல்லது நிலப்பரப்பில் வாழ்பவையாகவோ இருக்கலாம். மேலும் சில தண்ணீருக்கு அருகில் வாழ்கின்றன. நிலத்தில் வசிப்பவை பெரும்பாலும் காடுகளில் இலைச் சருகுகளுக்கு அடியில் காணப்படுகிறன. எப்போதாவது இரவில் உணவைப் பிடிக்க வருகின்றன. கூர்வாய்த் தவளைகள் இரண்டு முக்கிய வடிவங்கள் கொண்டதாக உள்ளன. அவை அகன்ற உடல் மற்றும் கூர்மையான வாய் என்பவையாகும். இவை சாதாரண தவளையின் அளவினை உடையன. கூர் வாய் கொண்டவை பொதுவாக கரையான்கள் மற்றும் எறும்புகளை சாப்பிடுகின்றன, மற்றவை பெரும்பாலான தவளைகளைகளைப் போன்ற பொதுவான உணவுகளைக் கொண்டுள்ளன. முட்டை இடும் பழக்கம் மிகவும் மாறுபட்டதாக உள்ளது. 

### இனப்பெருக்கம்
நியூ கினி மற்றும் ஆத்திரேலியாவின் கூர்வாய்த் தவளை இனங்கள் தலைப்பிரட்டை கட்டத்தை அடையாமல் அப்படியே முட்டை முதல் தவளை என்ற நிலைவரை நேரடி வளர்ச்சியடைகின்றன. அதாவது மரங்களில் வாழும் இனங்கள் மரங்களிலேயே முட்டையிடலாம். மேலும் ஒருபோதும் தரைக்கு வந்த ஆபத்துக்கு உள்ளாகத் தேவையில்லை. இவை தலைப்பிரட்டைகளைக் கொண்டிருக்கும் போது, மற்ற குடும்பங்களின் தலைப்பிரட்டைகளைப் போல பொதுவாக பற்கள் அல்லது கொம்பு போன்ற மூக்குகளைக் கொண்டிருப்பதில்லை. 

## சரகம்
கூர்வாய் தவளைக் குடும்பத்தைச் சேர்ந்த தவளைகள் வட அமெரிக்கா, தென் அமெரிக்கா, ஆபிரிக்கா, கிழக்கு இந்தியா, இலங்கை, தென்கிழக்காசியா, நியூ கினி மற்றும் ஆஸ்திரேலியாவின் வெப்பமண்டல மற்றும் மிதவெப்ப மண்டல பகுதிகளில் காணப்படுகின்றன. பெரும்பாலானவை வெப்பமண்டல அல்லது வெப்பமண்டல பகுதிகளில் காணப்பட்டாலும், ஒரு சில இனங்கள் வறண்ட பகுதிகளில் காணப்படுகின்றன. இவை நியூ கினி மற்றும் மடகாஸ்கரில் உள்ள தவளை இனங்களில் பெரும்பான்மையான தவளைகள் இவையாகும். 

## மேற்கோள்கள்

## வெளி இணைப்புகள்
* 

பகுப்பு:தவளைகள்
வருவாய் அடிப்படையில் மிகப்பெரிய நிறுவனங்களின் பட்டியல்கள்

இந்த பட்டியல் 2019 ஆம் ஆண்டின் ஒருங்கிணைந்த வருவாய் அடிப்படையில் உலகின் மிகப்பெரிய நிறுவனங்களை உள்ளடக்கியது,  குளோபல் 500-ன் சமீபத்திய கணக்கின்படி ஜூலை 22, 2019 அன்று வெளியிடப்பட்டது. அமெரிக்க சில்லறை விற்பனை நிறுவனமான வால்மார்ட் 2014 ஆம் ஆண்டிலிருந்து வருவாய் அடிப்படையில் உலகின் மிகப்பெரிய நிறுவனமாக இருந்து வருகிறது, 2019 ஆம் ஆண்டில் 514 பில்லியன் அமெரிக்க டாலர் வருவாய் ஈட்டியுள்ளது. வால்மார்ட் 2002 முதல் 2005 வரை, 2007 முதல் 2008 வரை, 2010 முதல் 2017 வரை வருவாயால் உலகின் மிகப்பெரிய நிறுவனமாக இருந்தது.

இந்த பட்டியல் முதல் 50 நிறுவனங்களுக்கு மட்டுமே வரையறுக்கப்பட்டுள்ளது, இவை அனைத்தும் ஆண்டு வருமானம் 110 பில்லியன் அமெரிக்க டாலர்களை தாண்டியுள்ளது. 50 நிறுவனங்களில் 32 நிறுவனங்கள் அமெரிக்காவிலிருந்து அல்லது சீனாவிலிருந்து இயங்குகிறது. அரசாங்க நிறுவனத்திற்கு நிதித் தரவு மற்றும் அறிக்கை புள்ளிவிவரங்களை வெளியிடும் நிறுவனங்கள் மட்டுமே சேர்க்கப்பட்டுள்ளன. எனவே, இந்த பட்டியல் முழுமையானது அல்ல, ஏனெனில் இது நிதித் தரவை வெளியிடாத விட்டோல், கார்கில், கோச் இண்டஸ்ட்ரீஸ், ஸ்வார்ஸ் குழுமம் மற்றும் குவைத் பெட்ரோலிய கார்ப்பரேஷன் போன்ற பெரிய நிறுவனங்களை விலக்குகிறது.

## வருவாய் அடிப்படையில் மிகப்பெரிய நிறுவனங்களின் பட்டியல்
 அரசுக்கு சொந்தமான நிறுவனம் (அரசாங்கம் 50% அல்லது அதற்கு மேற்பட்டது) 

## மேலும் காண்க

## மேற்கோள்கள்

## வெளி இணைப்புகள்

* பார்ச்சூன் குளோபல் 500 பட்டியல் 

பகுப்பு:நிறுவனங்கள்
சியாம் (நடிகர்)

**சியாம்** (10 நவம்பர் 1989) என்பவர் தமிழ்நாட்டு தொலைக்காட்சி நடிகர் ஆவார். இவர் 2013ஆம் ஆண்டு முதல் புதுக்கவிதை, பொன்னூஞ்சல் (2016), லட்சுமி கல்யாணம் (2017), கண்ணம்மா (2018), ஈரமான ரோஜாவே போன்ற பல தொலைக்காட்சி தொடர்களில் நடித்ததன் மூலம் தமிழர்கள் மத்தியில் அறியப்படும் தொலைக்காட்சி நடிகர் ஆவார்.

## நடிப்புத் துறை
இவர் 2013ஆம் ஆண்டு விஜய் தொலைக்காட்சி யில் ஒளிபரப்பான புதுக்கவிதை என்ற தொடரின் மூலம் நடிகராக அறிமுகமானார். அதைத் தொடர்ந்து விஜய் தொலைக்காட்சியில் ஜோடி நம்பர் 1 பகுதி 8 என்ற நடன போட்டி நிகழ்ச்சி, சரவணன் மீனாட்சி 2, களத்து வீடு போன்ற தொடர்களில் கதாபாத்திர நடிகராக நடித்துள்ளார். 2016 இல் சன் தொலைக்காட்சியில் பொன்னூஞ்சல் என்ற தொடரில் அருண் என்ற கதாபாத்திரத்தில் நடித்துள்ளார். இதே ஆண்டில் அச்சம் என்பது மடமையடா என்ற தமிழ் திரைப்படத்தின் மூலமாக திரைத்துறைக்கு அறிமுகமானார். இந்த திரைப்படத்தின் தெலுங்கு பதிப்பிலும் இவரே நடித்துள்ளார் என்பது குறிப்பிடத்தக்கது.

2017ஆம் ஆண்டில் முதல் முறையாக இரண்டாவது முன்னணி கதாநாயகனாக லட்சுமி கல்யாணம் என்ற தொடரில் அஜய் என்ற கதாபாத்திரத்தில் அஸ்வின் குமார், தீபிகா, சத்யா சாய், யுவராணி போன்ற பல நடிகர்களுடன் இணைந்து நடித்துள்ளார். அதைத் தொடர்ந்து 2018 இல் நெஞ்சம் மறப்பதில்லை என்ற தொடரில் சந்தோஷ் என்ற கதாபாத்திரத்திலும், ஜெயா தொலைக்காட்சியில்  இரண்டாவது முன்னணி கதாநாயகனாக கோபுரங்கள் சாய்வதில்லை என்ற தொடரிலும் நடித்துள்ளார். இதே ஆண்டில் ராஜ் தொலைக்காட்சியில் கண்ணம்மா என்ற தொடரில் முதல் முறையாக கதாநாயகனாக நடித்தார். அந்த தொடர் பெரிய அளவு வெற்றி பெறாத காரணத்தால் பாதியில் நிறுத்தப்பட்டது.

2019 இல் என்ற தொடரில் ஈரமான ரோஜாவே என்ற கதாபாத்திரத்தில் கயாத்திரிக்கு ஜோடியாக நடிக்கின்றார். இந்த தொடரில் இவர்களின் நடிப்பு பலரால் கவரப்பட்டது. அரண்மனை கிளி என்ற தொடரிலும் செல்வம் என்ற பாத்திரத்தில் நடிக்கின்றார்.

## தொடர்கள்

## மேற்கோள்கள்

பகுப்பு:1989 பிறப்புகள்
பகுப்பு:வாழும் மக்கள்
பகுப்பு:தமிழ்நாட்டு நடிகர்கள்
பகுப்பு:தமிழ்த் தொலைக்காட்சி நடிகர்கள்
பகுப்பு:தமிழ்நாட்டு தொலைக்காட்சி பிரமுகர்கள்
பகுப்பு:தமிழ் தொலைக்காட்சி நடனப்போட்டி போட்டியாளர்கள்
பகுப்பு:தமிழ்த் திரைப்பட நடிகர்கள்
ஓர்ச்சா கோட்டை வளாகம்

கோட்டை, அரண்மனைகள், கோயில் மற்றும் பிற மாளிகைகளையும், ஏராளமான பழங்கால நினைவுச்சின்னங்களையும் உள்ளடக்கிய **ஓர்ச்சா கோட்டை வளாகம்**, இந்திய மாநிலமான மத்தியப் பிரதேசத்தில் உள்ள ஓர்ச்சா நகரில் அமைந்துள்ளது. கோட்டை மற்றும் அதற்குள் உள்ள பிற கட்டமைப்புகள் 16 ஆம் நூற்றாண்டின் முற்பகுதியில் இருந்த பண்டெலா ராசபுத்திரரான ஓர்ச்சா மாநில மன்னர் ருத்ரா பிரதாப் சிங் மற்றும் அவருக்குப் பின்வந்த மன்னர்களாலும் கட்டப்பட்டது. 

கோட்டை வளாகம், ஒரு வளைந்த படுகைப் பாலத்தில் இருந்து ஒரு பெரிய நுழைவாயிலுக்கு வழிவகுக்கிறது. இதைத் தொடர்ந்து அரண்மனைகளால் சூழப்பட்ட ஒரு பெரிய நாற்புற திறந்தவெளி உள்ளது. இதில் ராஜா மகால் அல்லது ராஜா மந்திர், சீஷ் மகால், ஜகாங்கிர் மகால், ஒரு கோயில், தோட்டங்கள் மற்றும் அரங்குகள் உள்ளன. கோட்டை வளாகம் திட்டமிடப்பட்ட பால்கனிகள், திறந்த தட்டையான பகுதிகள் மற்றும் அலங்கரிக்கப்பட்ட அச்சுவேலை ஜன்னல்கள் மற்றும் போர்க்களங்கள் ஆகிய குறிப்பிடத்தக்க கட்டடக்கலை அம்சங்களைக் கொண்டுள்ளது. 

## அமைவிடம்
கோட்டை வளாகம் மத்திய பிரதேச மாநிலத்தின் திகம்கர் மாவட்டத்தில் ஓர்ச்சா நகரில் அமைந்துள்ளது. கோட்டை வளாகம் ஓர்ச்சா நகரில் உள்ள பேட்வா ஆறு மற்றும் ஜாம்னி நதியின் சங்கமத்தால் உருவான ஒரு தீவுக்குள் உள்ளது. கிரானைட் கற்களில் கட்டப்பட்ட 14 வளைவுகளுடன் கூடிய வளைந்த பாலம் வழியாக நகரத்தின் கிழக்குப் பகுதியிலிருந்து இந்த வளாகத்தை அடையலாம்.     

மாவட்ட தலைமையகமாக விளங்கும் திகம்கர் நகரத்திலிருந்து ஓர்ச்சா நகரம் சுமார்  தொலைவிலும், ஜான்சி நகரம்  தொலைவில் உள்ளது. ஓர்ச்சா என்பது ஜான்சி-மணிக்பூர் பிரிவில் உள்ள மத்திய இரயில்வேயின் இரயில் நிலையமாகும்.  

## வரலாறு

கி.பி 1501 இல் பண்டெலா ராசபுத்திர மன்னரான ருத்ரா பிரதாப் சிங் (1501–1531), என்பவரால் ஓர்ச்சா மாநிலம் நிறுவப்பட்டதைத் தொடர்ந்து இந்தக் கோட்டை கட்டப்பட்டது. கோட்டை வளாகத்திற்குள் உள்ள அரண்மனைகள் மற்றும் கோயில்கள் ஓர்ச்சா மாநிலத்தின் அடுத்தடுத்த மகாராஜாக்களால் ஒரு குறிப்பிட்ட காலப்பகுதியில் கட்டப்பட்டன. இவற்றில், ராஜா மந்திர் அல்லது ராஜா மகால் 1554 லிருந்து 1591 வரை ஆண்ட மதுகர் ஷாவால் கட்டப்பட்டது. ஜஹாங்கிர் மஹால் மற்றும் சவான் பதான் மகால் ஆகியவை வீர் சிங் தியோ (1605-1627) ஆட்சிக்காலத்தில் கட்டப்பட்டன.   கோட்டை வளாகத்தில் காணப்படும் "மிளகு பானைகள் மற்றும் குவிமாடங்கள்"  பிரித்தானிய கட்டிடக் கலைஞர் எட்வின் லூட்டியன்சு புதுதில்லியில் கட்டிய கட்டமைப்புகளின் உந்துதலில் கட்டப்பட்டதாக நம்பப்படுகிறது. 

## நினைவுச்சின்னங்கள்

### ராஜா மகால்
1783 ஆம் ஆண்டில் கைவிடப்படும் வரை மன்னர்களும் ராணிகளும் தங்கியிருந்த ராஜா மகால் (கிங்ஸ் பேலஸ்) 16 ஆம் நூற்றாண்டின் ஆரம்பத்தில் கட்டப்பட்டது. அதன் வெளிப்புறம் எந்த அலங்காரமும் இல்லாமல் எளிமையானது. ஆனால் அரண்மனையின் உட்புற அறைகள் அரசவை, தெய்வங்கள், புராண விலங்குகள் மற்றும் மக்களின் சமூக மற்றும் மத கருப்பொருள்களின் சுவரோவியங்களால் அலங்கரிக்கப்பட்டுள்ளன. அரண்மனையின் மேல் தளத்தின் கூரையிலும், சுவர்களிலும் கண்ணாடியின் தடயங்கள் உள்ளன.  அதன் ஜன்னல்கள், வில்வளைவு நடை பாதை மற்றும் தளவமைப்பு சூரிய ஒளி மற்றும் அதன் நிழல், நாள் முழுவதும் வெவ்வேறு நிலைகள் மற்றும் வெப்பநிலை பகுதிகளை உருவாக்கும் வகையில் வடிவமைக்கப்பட்டுள்ளன.  மகாலின் உட்புற சுவர்களில் விஷ்ணுவின் சுவரோவியங்கள் உள்ளன. மகால் பல இரகசிய பாதைகளைக் கொண்டுள்ளது.  

## குறிப்புகள்

பகுப்பு:சிவபுரி மாவட்டம்
பகுப்பு:மத்தியப் பிரதேசத்தில் உள்ள அரண்மனைகள்
பகுப்பு:மத்தியப் பிரதேசக் கோட்டைகள்
கண்ணமங்கலம் பேருந்து நிலையம்

**கண்ணமங்கலம் பேருந்து நிலையம் (Kannamangalam Bus stand)** தமிழ்நாட்டின், திருவண்ணாமலை மாவட்டம், ஆரணி வட்டத்தில் உள்ள பேருந்து நிலையம் ஆகும். இது நகரின் மையப்பகுதியில் அமைந்துள்ளது. இந்தப் பேருந்து நிலையத்தைக் கண்ணமங்கலம் பேரூராட்சி தூய்மைப்படுத்தி வருகிறது.

## வசதிகள்

சென்னை, விழுப்புரம், செய்யாறு, சேத்துப்பட்டு, செஞ்சி, மேல்மலையனூர், வந்தவாசி, செங்கம், போளூர், திருப்பதி, கள்ளக்குறிச்சி, புதுச்சேரி, காஞ்சிபுரம், திண்டிவனம், சாத்தனுர் அணை, ஆற்காடு, ராணிப்பேட்டை, வாலாஜாபேட்டை, சித்தூர், மேல்மருவத்தூர், திருக்கோவிலூர் போன்ற நகரங்களுக்கும் மற்றும் பல நகரங்களுக்கும் பேருந்து வசதிகளை கொண்டுள்ளது. அருகில் உள்ள அனைத்து கிராமங்களுக்கும் நகர பேருந்து வசதிகளை கொண்டுள்ளது.

## மேற்கோள்கள்

பகுப்பு:திருவண்ணாமலை மாவட்டப் பேருந்து நிலையங்கள்
சித்தார்த் (நடிகர்)

**சித்தார்த் மேனன்** என்பவர் தமிழ்நாட்டு தொலைக்காட்சி நடிகர் மற்றும் நடனக் கலைஞர் ஆவார். இவர் 2010ஆம் ஆண்டு விஜய் தொலைக்காட்சியில் ஒளிபரப்பான 'அழகிய தமிழ் மகன்' என்ற போட்டி நிகழ்ச்சியில் பங்குபெற்று அதன் மூலம் சின்னத்திரைக்கு நடிகராக அறிமுகமானார். 'என் பெயர் மீனாட்சி' (2010-2011), ஆபீஸ் (2014-2015), றெக்கை கட்டி பறக்குது மனசு (2017-2019) போன்ற பல தொடர்களில் நடித்துள்ளார்.

2018ஆம் ஆண்டு 1வது ஜீ தமிழ் குடும்பம் விருதுகள் நிகழ்ச்சியில் அணைத்து சுற்றிலும் சிறந்தவர் என்ற சிறப்பு விருதும் வென்றுள்ளார்.

## ஆரம்பகால வாழ்க்கை
சித்தார்த் மேனன் சென்னை தமிழ்நாட்டில் ஒரு மலையாளி குடும்பத்தில் மகனாகப் பிறந்தார். 2010ஆம் ஆண்டு விஜய் தொலைக்காட்சி நடத்திய ஆண்களுக்கான போட்டி நிகழ்ச்சியான **அழகிய தமிழ் மகன்** என்ற நிகழ்ச்சியில் போட்டியாளராக பங்குபெற்றார். இதன் வாயிலாக நடிப்புத்துறைக்கு அறிமுகமானார். இவரின் மனைவி பெயர் பிரியதர்ஷினி. இருவரும் ஒன்றாக இணைத்து 2018 இல் ஜீ தமிழ் தொலைக்காட்சியில்  **திரு & திருமதி கில்லாடிஸ்** என்ற கணவன் மனைவி போட்டி விளையாட்டு நிகழ்ச்சியில் பங்குபெற்று வெற்றியும் அடைந்தார்கள் என்பது குறிப்பிடத்தக்கது.

## தொடர்கள்

## மேற்கோள்கள்

பகுப்பு:வாழும் மக்கள்
பகுப்பு:மலையாள நடிகர்கள்
பகுப்பு:தமிழ்நாட்டு நடிகர்கள்
பகுப்பு:தமிழ்த் தொலைக்காட்சி நடிகர்கள்
பகுப்பு:தமிழ்நாட்டு தொலைக்காட்சி பிரமுகர்கள்
பகுப்பு:தமிழ் தொலைக்காட்சி நடனப்போட்டி போட்டியாளர்கள்
கலவை வட்டம்

**கலவை வட்டம்** தமிழ்நாட்டின், இராணிப்பேட்டை மாவட்டத்தில் உள்ள 6 வட்டங்களில் ஒன்றாகும். இந்த வட்டத்தின் தலைமையகமாக கலவை நகரம் உள்ளது.

ஆற்காடு வட்டத்தில் இருந்த மாம்பாக்கம், கலவை ஆகிய 2 குறு வட்டங்களும், 50 வருவாய் கிராமங்களும் உள்ளடக்கிய புதிய கலவை வருவாய் வட்டம் சனவரி 2020-இல் உருவாக்கப்பட்டுள்ளது.

## மேற்கோள்கள்

பகுப்பு:இராணிப்பேட்டை மாவட்ட வட்டங்கள்
சோளிங்கர் வட்டம்

**சோளிங்கர் வட்டம்** தமிழ்நாட்டின், இராணிப்பேட்டை மாவட்டத்தில் உள்ள 6 வருவாய் வட்டங்களில் ஒன்றாகும். இராணிப்பேட்டை மாவட்டத்தின், அரக்கோணம், நெமிலி, வாலாஜா ஆகிய மூன்று தாலுகாக்களை சீரமைத்து, டிசம்பர் 2020-இல்  சோளிங்கர் வட்டம் நிறுவப்பட்டது. இவ்வட்டத்தின் தலைமையிடம் சோளிங்ர் நகரம் ஆகும். இவ்வட்டத்தில் சோளிங்கர், வேலம், பாணாவரம் ஆகிய 3 குறுவட்டங்களும், 49 வருவாய் கிராமங்களும் உள்ளடக்கியது. இந்த வட்டத்தில் சோளிங்கர் ஊராட்சி ஒன்றியம் அமைந்துள்ளது.

## மேற்கோள்கள்

பகுப்பு:இராணிப்பேட்டை மாவட்ட வட்டங்கள்
ஓக்மரக் காளான்

**ஓக்மரக் காளான்**  *(shiitake)* (;  *** இலென்டினுலா எடோடெசு (Lentinula edodes)***)  கிழக்காசியாவைத் தாயகமாகக் கொண்ட ஓர் உண்ணத்தக்க காளான் ஆகும். இது பல ஆசிய நாடுகளில் பயிரிட்டு உண்ணப்படுகிறது.  இது மரபு மருத்துவத்தில் ஒரு மூலிகையாகும்.

## வகைபாடும் பெயரிடலும்
இந்தக் காளானை முதலில் அறிவியலாக * அகாரிகசு எடோடெசு (Agaricus edodes)*  என 1877 இல் மைல்சு யோசப் பெர்க்கேலி விவரித்துள்ளார். மேலும் 1976 இல் டேவிடு பெகிளர் இதை *[[இலென்டினுலா (Lentinula)]]*  பேரினத்தில் வகைப்படுத்தினார்.  இந்தப் பூஞ்சை தன் வகைபாட்டு வரலாற்றில் பல இணைபெயர்களைப் பெற்றுள்ளது:

இந்தக் காளானின் யப்பானியப் பெயராகிய  என்பது  ஆகியவற்றில் உருவானதாகும். ஏனெனில், *[[காசுட்டனாப்சிசு அக்சுபிடாட்டா]]* மரம் தான் இந்தக் காளான் வளர உலர்கட்டைகளை வழங்குகிறது. எனவே  என வழங்குகிறது. தாவரவியல் பெயரின் "எடோடெசு" எனும் இலத்தீன அடைமொழியின் பொருள் "உண்ணத்தகும்" என்பதாகும்.
இது மேலும் பொதுவாக "அரம்ப ஓக் காளான்" எனவும் " கருங்காட்டுக் காளான்" எனவும் "கருப்புக் காளான்" எனவும் "சீ, வாதுமை, ஓக், maple, பீச், sweetgum, poplar, hornbeam, செங்காலி, மல்பெரி,  சின்குவாபின் ஆகிய மரங்களின் கட்டைகளில் வளர்கிறது.  இது தென்கிழக்கு ஆசியாவின் வெதுவெதுப்பும் ஈரப்பதனும் அமைந்த காலநிலைப் பகுதிகளில் பரவியுள்ளது.

## உணவு
### ஊட்டச்சத்துகள்

### பயன்பாடுகள்
பச்சையான, உலர்ந்த ஓக்மரக் காளான் கிழக்காசிய உணவுகளில் பலவகைகளில் பயன்ப்டுகின்றன. யப்பானில், இவை நறுஞ்சுவைச் சாற்றிலும், *தாழ்சி*களில் மரக்கறிவகை அடித்தளமாகவும் அவித்த, வேகவைத்த உணவுகளில் உட்கூறுகளாகவும் பயன்படுகின்றன. சீன உணவுகளில்,  புத்தரின் மகிழ்ச்சி போன்ற மரக்கறி பக்குவங்களில் கலவையாகவும் சேர்க்கப்படுகின்றன.

ஒருவகை உயர்தர ஓக்மரக் காளான் உணவு யப்பானிய மொழியில்  எனவும் **' எனவும் வழங்குகிறது. சீன மொழியில் மாரி காலக் காளான் எனப்பொருள்படும் உயர்தர ஓக்மரக் காளான் உணவு **' () எனப்படுகிறது. சீன மொழியில், இது காளானின் மேலமையும் பூவடிவ இதழ்விரிவுப் பாணியை வைத்து  பூக்காளான் என்ற பொருளில் வழங்குகிறது.  இவை இரண்டுமே குறைந்த வெப்பநிலைகளில்

## ஆராய்ச்சி
### தோலழற்சி

பகுதி சமைத்த ஓக்மரக் காளானை உண்ணுவதால் ஓக்மரக் காளான் தோலழற்சி எனும் ஒவ்வாமை எதிர்வினை ஏற்படுகிறது. மேலும் தோல் தடிப்புகள் முகம் உட்பட, உடலில் எங்கும் உண்ட 24 மணி நேரத்தில் ஏற்படுகின்றன. வெயிலில் சென்றால் இவை மேலும் கூடுகின்றன. இதணிய3 முதல் 21 நாட்கள் ஆகின்றன (erythematous, micro-papular, streaky pruriginous rash) . இந்தவிளைவு இதில் உள்ள இலென்டினன் எனும் பாலிசாக்கரைடுகளால் ஏற்படுகிறது இந்த விளைவு ஆசியாவில் பரவலாக நிலவுகிறது இந்த விளைவு,  ஐரோப்பாவிலும் ஓக்மரக் காளான் நுகர்வால், கூடிவருகிறது.  முழுமையான சமைப்பு ஒவ்வாமை தோன்றுவதை நீக்குகிறது.

### பிற பயன்பாடுகள்
ஓக்மரக் காளானில் இருந்து இயற்கை உரமும் கலப்புரமும் உருவாக்க ஆராய்ச்சிகள்  நடக்கின்றன.

## காட்சிமேடை

File:Wild Shiitake-Mushroom Japan.JPG| ஓக்கைதோவில் வளரும் காட்டுவகை ஓக்மரக் காளான்]]
Pyogobokkeum.jpg| கொரியப் *பையோகோ-[[போக்கியூம்]]* (கிளறி வறுத்த ஓக்மரக் காளான்)
File:Shiitake_Meshi_Ekiben.JPG| யப்பானிய எக்கிபென் 
File:Shiitake timelapse.webm|ஓக்மரக் காளான் வளர்ச்சி - காணொலி
File:Lentinan.svg| இலென்டினன்,  ஓக்மரக் காளானில் இருந்து தனிப்படுத்திய பீட்டா குளூக்கான்


## மேற்கோள்கள்

### மேலும் படிக்க
*

பகுப்பு:மரசுமியாசியே
பகுப்பு:ஆசியத் தாயகப் பூஞ்சைகள்
பகுப்பு:சீன உண்ணும் பூஞ்சைகள்
பகுப்பு:உண்ணும் பூஞ்சைகள்
பகுப்பு:யப்பானிய உணவுகள்
பகுப்பு:மூலிகைகள்
தோல் கழலை நோய்

**தோல் கழலை நோய்** அல்லது **லம்பி தோல் நோய்** ( **எல்.எஸ்.டி** ) என்பது கால்நடைகளுக்கு ஏற்படும் ஒரு தொற்று நோயாகும், இது *போக்ஸ்விரிடே* குடும்பத்தைச் சேர்ந்த வைரசால் ஏற்படுகிறது, இது **நீத்லிங் வைரஸ்** என்றும் அழைக்கப்படுகிறது. இந்த நோய் காய்ச்சல், பெரிதாகிய மேலோட்டமான நிணநீர் சுரப்பி மற்றும் தோல் மற்றும் சளி சவ்வுகளில் (சுவாச மற்றும் இரைப்பைக் குழாய்கள் உட்பட) பல கட்டிகள் (விட்டம் 2–5 செ.மீ ) என்று வகைப்படுத்தப்படுகிறது.  பாதிக்கப்பட்ட கால்நடைகளுக்கு கால்களில் வீக்கம் உண்டாகி  அதனால் அவை நொண்டக்கூடும். பாதிக்கப்பட்ட விலங்குகளின் தோல் நிரந்தரமாக சேதம் அடைவதால், இந்த வைரசால் முக்கியமான பொருளாதார இழப்பு ஏற்படுகின்றது. இதனால் இறந்த கால்நடையின் தோலின்  வணிக மதிப்பு குறைந்துபோகிறது. கூடுதலாக, இந்த நோய் தாக்கப்பட்ட மாடுகளானது பெரும்பாலும் நாள்பட்ட பலவீனம், பால் உற்பத்தி குறைதல், வளர்ச்சி குறைதல், சினை பிடிக்காமை, கருக்கலைதல்  சில நேரங்களில் மரணம் போன்றவற்றுக்கு காரணமாகிறது. இந்நோயானது பெரும்பாலும் கொசு, ஈக்கள் மூலம் பரவக்கூடியது.

## கட்டுப்பாடு
முதலில் இந்நோய் பாதித்த மாடுகளை பிற மாடுகளிடமிருந்து தனிமைப் படுத்தி, உடனடியாக கால்நடை மருத்துவரிடம் ஆலோசனை பெறவேண்டும். இந்த வைரஸ் நோய்க்கு அடுத்து வரும் பாக்டீரியல் நோயால் மாடுகளின் இறப்பு அதிகரிக்க வாய்ப்புள்ளது. எனவே பாக்டீரியல் நோயை கட்டுப்படுத்த ஊசி மருந்துகளை மூன்று நாட்களுக்கு செலுத்த வேண்டும். கிருமிநாசினி கொண்ட களிம்பு மருந்துகளை கட்டிகள் மீது தடவ வேண்டும்.
## வரலாறு
லம்பி தோல் நோய் முதன்முதலில் 1929 ஆம் ஆண்டில் சாம்பியாவில் ஒரு கொள்ளைநோயாகக் காணப்பட்டது. ஆரம்பத்தில், இது விஷம் அல்லது பூச்சி கடித்தன் விளைவாக இருக்கலாம் என்று கருதப்பட்டது. போட்ஸ்வானா, ஜிம்பாப்வே, தென்னாப்பிரிக்கா குடியரசில் 1943 மற்றும் 1945 க்கு இடையில் கூடுதலாக காணப்பட்டன. 1949 ஆம் ஆண்டில் தென்னாப்பிரிக்காவில் சுமார் 8 மில்லியன் கால்நடைகள் பான்சூடிக் தொற்றுநோயால் பாதிக்கப்பட்டன, இதனால் பெரும் பொருளாதார இழப்பு ஏற்பட்டது. கென்யா, சூடான், தான்சானியா, சோமாலியா, கேமரூன் ஆகிய நாடுகளில் கால்நடைகளை பாதிக்கும் தோல் கழலை நோய் 1950 கள் மற்றும் 1980 களுக்கு இடையில் ஆப்பிரிக்கா முழுவதும் பரவியது. கடந்த தசாப்தத்தில், மத்திய கிழக்கு, ஐரோப்பிய மற்றும் மேற்கு ஆசிய பிராந்தியங்களில் தோல் கழலை நோய் பாதிப்புகள் கண்டறியப்பட்டன. இந்திலையில் 2019 ஆம் ஆண்டு இந்நோய் இந்தியாவின், கேரளத்தில் கண்டறிப்ப்பட்டது.

## குறிப்புகள்


## வெளி இணைப்புகள்

* OIE இல் உலகளவில் லம்பி தோல் நோயின் தற்போதைய நிலை  . WAHID இடைமுகம் - OIE உலக விலங்கு சுகாதார தகவல் தரவுத்தளம் 
* நோய் அட்டை 

பகுப்பு:கால்நடை நோய்கள்
வில்ம்சு புற்றுநோய்

**வில்ம்சு புற்றுநோய்** (*Wiilms' tumor* அல்லது *nephroblastoma*) என்பது குறிப்பாக சிறுவர்களிடம் காணப்படும் சிறுநீர் சுரப்பிப் புற்றுநோயாகும். சிறுவர்களிடம் தோன்றும் புற்றுநோயில் இது 6% ஆக உள்ளது. வயது வந்தவர்களிடம் இது மிக அரிதாகவே தோன்றும். இப்புற்றுநோயை முதன்முதலாக விளக்கிய செருமனியரான மாக்சு வில்ம்சு (1867&ndash;1918) என்ற செருமனிய மருத்துவரின் பெயரால் இது வில்ம்சு புற்றுநோய் என அழைக்கப்படுகிறது.

அமெரிக்காவில் ஆண்டுதோறும் சராசரியாக 640 பேர் இந்நோயினால் பாதிக்கப்படுகின்றனர். தொடர்புடைய மரபணு நோய்க்குறி இல்லாத குழந்தைகளில் பெரும்பாலும் இந்நோய் ஏற்படுகின்றது. இருப்பினும், வில்ம்சின் கட்டி உள்ள குழந்தைகள் பலர் மரபுவழி ஊனங்களைக் கொண்டுள்ளனர். இது சிகிச்சைக்கு மிகவும் பதிலளிக்கக்கூடியது, 10 இல் 9 குழந்தைகள் குணப்படுத்தப்படுகிறார்கள். பொதுவாக ஒரு சுரப்பியில் இக்கட்டி காணப்படும். அரிதாக 5% முதல் 10% வரை இரு சுரப்பியிலும் தோன்றுகிறது. குழந்தை பிறந்த பின் உயிரணுக்களில் தோன்றும் சடுதி மாற்றத்தினால் இந்நோய் தோன்றுவதாகத் தெரிகிறது.

## அறிகுறிகள்
வில்ம்சின் கட்டியின் பொதுவான அறிகுறிகள் பின்வருவனவாக இருக்கலாம்:
*வயிற்றுப் பகுதியில் வீக்கம்
*காய்ச்சல், வயிற்றுவலி
*மலச்சிக்கல்
*உயர் இரத்த அழுத்தம்
*வயிற்றுப் பகுதி இரத்தக் குயாய்கள் புடைத்துக் கொண்டிருத்தல்
*சிறுநீரில் குருதி கலந்து வெளிப்படுதல்
*தளர்ச்சியும் பசி இன்மையும்
*நிறை குறைதல்
*அடிக்கடி சிறுநீர் பாதையில் தொற்றுநோய் தோன்றுவது,
ஆகியனவாகும்.

மீயொலி, கணினி தளக் கதிர்படம், எம்.ஆர் ஐ.ஆய்வுகள் நோய்காண உதவும்.திசு பரிசோதனை மிகவும் அவசியம்

## மருத்துவம்
பாதிப்புக்குள்ளான சுரப்பியும் அதன் அருகிலுள்ள ஊநீர் சுரப்பிகளும் அகற்றப்படுகின்றன. இதனைத் தொடந்து வேதி மருந்துகளும் கதிர் மருத்துவமும் கொடுக்கப்படுகின்றன. ஆரம்ப நிலையில் கண்டுகொள்வதும் தீவிர சிகிச்சையும் நல்ல பலனைக் கொடுக்கின்றன. தொடர்ந்து நோயாளி கவனிக்கப்பட வேண்டும். பொதுவாக நல்ல பலன் கிடைக்கிறது.

## மேற்கோள்கள்

## வெளி இணைப்புகள்
*
*GeneReviews/NCBI/NIH/UW entry on Wilms' Tumor Overview
*Information from National Cancer Institute
*Cancer.Net Wilms' Tumor – Childhood

பகுப்பு:புற்றுநோய்கள்
ரோமியோ அண்ட் ஜூலியட்

**ரோமியோ அண்ட் ஜூலியட்** இது ஒரு சிங்கப்பூர் நாட்டு தமிழ்மொழித் தொலைக்காட்சி தொடர் ஆகும். இந்த தொடர் 6 சனவரி 2020 முதல் தில்லானா என்ற தொடர் ஒளிபரப்பான நேரத்திற்கு பதிலாக திங்கள் முதல் வியாழன் வரை சிங்கப்பூர் நாட்டு நேரப்படி இரவு 9 மணிக்கு வசந்தம் தொலைக்காட்சியில் ஒளிபரப்பாகி மார்ச் 6, 2020 ஆம் ஆண்டு 37 அத்தியாயங்களுடன் நிறைவு பெற்றது.

இந்த தொடரில் கதையின் நாயகனாக *தவனேஷன்* என்பவர் நடிக்க இவருக்கு ஜோடியாக மகாலட்சுமி மற்றும் மிலேனா ஆகியோர் நடிக்க வர்மன், மஞ்சரி, விக்னேஸ்வரி, ராஜேஸ்கண்ணன், வீரகவான் போன்றோர் துணைக் கதாபாத்திரத்தில் நடித்துள்ளனர்.

## கதை சுருக்கம்
இந்த தொடரின் கதை இரு காதால் ஜோடிகள் சந்தோஷமாக காதலித்துக்கொண்டு இருக்கும் தருணத்தில் குடும்பத்தின் கட்டாயத்தால் காதலித்த பெண்ணை விட்டுவிட்டு வேறு ஒரு பெண்ணை காதலிக்கும் கதாநாயகன். அந்த தருணம் முதல் காதலி இவர்களுக்கு குறுக்கே வர ஒரு நாள் இரண்டு பெண்ணையும் பிரிய நெருடுகிறது. அங்கேயும் போகமுடியாமல் இங்கேயும் போகமுடியாமல் தவிக்கும் கதாநாயகன். நீயா நானா என போட்டி போடும் காதலிகள் இதற்க்கு நடுவில் காதலன். இதில் எந்த காதல் வெல்லும் என்பது தான் கதை.

## நடிகர்கள்
* தவனேஷன்  
* மகாலட்சுமி  
* மிலேனா  
* வர்மன்  
* மஞ்சரி 
* விக்னேஸ்வரி   
* ராஜேஸ்கண்ணன்  
* வீரகவான்

## சர்வதேச ஒளிபரப்பு
* இந்த தொடர் 6 சனவரி 2020ஆம் ஆண்டு முதல் வசந்தம் தொலைக்காட்சி மூலம் சிங்கப்பூர் மற்றும் மலேசியா போன்ற நாடுகளில் பார்க்க முடியும். 
* டோஃக்லே என்ற இணைய மூலமாகவும் இந்த தொடரை பார்க்க முடியும்.

## மேற்கோள்கள்

## வெளி இணைப்புகள்
* vasantham TV Official Website  
* Mediacorp Vasantham (முகநூல்)
* Mediacorp Vasantham YouTube

பகுப்பு:வசந்தம் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:சிங்கப்பூர் தமிழ்த் தொலைக்காட்சி நிகழ்ச்சிகள்
பகுப்பு:தமிழ் காதல் தொலைக்காட்சி நாடகங்கள்
பகுப்பு:2020களில் தமிழ்த் தொலைக்காட்சி நிகழ்ச்சிகள்
பகுப்பு:2020 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2020 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
ராமன் அறிவியல் மையம்

**ராமன் அறிவியல் மையம் (Raman Science Centre and Raman Planetarium Complex) அல்லது ராமன் அறிவியல் மையம் மற்றும் ராமன் கோளரங்க வளாகம்** இந்தியாவில் நாக்பூரில் உள்ள அறிவியல் மையம் ஆகும். இது மும்பையில் அமைந்துள்ள நேரு அறிவியல் மையத்துடன் இணைந்த ஒரு ஊடாடும் அறிவியல் மையமாகும் .  அறிவியல் அணுகுமுறைகளை ஊக்குவிப்பதற்கும், அறிவியல் மற்றும் தொழில்நுட்பத்தின் வளர்ச்சியையும், தொழில் மற்றும் மனித நலனில் அவற்றின் பயன்பாடுகளையும் சித்தரிப்பதற்கும், அறிவியல் கண்காட்சிகளை நடத்துவதற்கும் இந்த மையம் உருவாக்கப்பட்டது. இந்த மையத்திற்கு நோபல் பரிசு பெற்ற பிரபல  இந்திய இயற்பியலாளரான சந்திரசேகர வெங்கட ராமன் பெயர் சூட்டப்பட்டுள்ளது. ராமன் அறிவியல் மையம் 1992 மார்ச் 7 ஆம் நாளன்று திறந்து வைக்கப்பட்டது. மேலும் கோளரங்கம் 5 ஜனவரி 1997 ஆம் நாளன்று தொடங்கி வைக்கப்பட்டது. இந்த மையம் நாக்பூரின் மையத்தில் காந்தி சாகர் ஏரிக்கு எதிரே அமைந்துள்ளது.  1 ஏப்ரல் 2014 ஆம் நாளுக்கும் 31 மார்ச் 2015 ஆம் நாளுக்கும் இடைப்பட்ட காலகட்டத்தில் இந்த மையத்தினை 582,962 பார்வையாளர்கள் பார்வையிட்டுச் சென்றுள்ளதாக இந்த மையம் கூறுகிறது. இந்த மையம் இந்தியாவின் தேசிய அறிவியல் அருங்காட்சியக கவுன்சிலின் (என்.சி.எஸ்.எம்) ஒரு பகுதியாக செயல்பட்டு வருகிறது. இது உலகின் ஒரே நிர்வாக குடையின் கீழ் அறிவியல் மையங்கள் / அருங்காட்சியகங்களைக் கொண்ட மிகப்பெரிய வலையமைப்பில் உள்ளது.  தேசிய அறிவியல் அருங்காட்சியகக் கவுன்சில் இந்த மையத்தை பிராந்திய மட்டம் என்ற நிலையில் மதிப்பிடுகிறது, மேலும் இதன் மொத்த தள பரப்பளவு 4333 சதுர மீட்டர் ஆகும். 
thumb|நாக்பூரில் உள்ள ராமன் அறிவியல் மைய கட்டிடத்தின் முகப்பு

## செயல்பாடுகள்
அறிவியல் மற்றும் தொழில்நுட்ப அறிவை பொது மக்களிடையே பரப்புவதற்கு இந்த மையம் ஏராளமான திட்டங்களை மேற்கொண்டு வருகிறது.  இந்த மையம் 14 பிப்ரவரி 2017 ஆம் நாள் முதல் புதுமை மையத்தைத் தொடங்கியுள்ளது. இது அறிவியலுக்காக அர்ப்பணிக்கப்பட்ட மாணவர்களுக்கு பல வாய்ப்புகளை வழங்குகிறது. உள்ளூர் தன்னார்வ தொண்டு நிறுவனமான ஹிர்வாயுடன் இந்த மையம் இணைந்து பள்ளி செல்கின்ற குழந்தைகளின் மத்தியில் சுற்றுச்சூழல் குறித்த விழிப்புணர்வை ஏற்படுத்தும் நோக்கில் *பச்சை விரல் விருது* என்ற விருதினை வழங்கி வருகிறது. ஆகஸ்ட் 2007 இல், தகவல் மற்றும் தகவல் தொடர்பு தொழில்நுட்ப தொகுப்புப் பிரிவு திறந்து வைக்கப்பட்டது  அங்கு இஸ்ரோ தலைவர் மாதவன் நாயர் இந்தியா விண்வெளி வீரர்களை விண்வெளியில் 2015 ஆம் ஆண்டிற்குள் அனுப்புவதாக அறிவித்தார். இந்த மையத்தில் தற்போது 4 வெவ்வேறு ஊடாடும் காட்சியகங்கள், ஒரு கண்டுபிடிப்பு மையம், மற்றும் 133 இருக்கைகள் கொண்ட கோளரங்கம், வேடிக்கையான அறிவியல், வரலாற்று காலத்திற்கு முந்தைய விலங்கு பூங்கா உள்ளிட்டவை  அமைந்துள்ளன. இந்த மையத்தில் அறிவியல் சொற்பொழிவுகள், அறிவியல் திரைப்பட நிகழ்ச்சிகள் மற்றும் முப்பரிமாண அறிவியல் காட்சிகள் நடத்தப்பட்டு வருகின்றன.. இந்த மையம் கிரக கண்காணிப்பு மற்றும் குடிமக்களுக்கான பிற வான நிகழ்வுகள் போன்ற நடவடிக்கைகளை மேற்கொண்டு செயல்படுத்தி வருகிறது.

## பொதுத் தகவல்
**அறிவியல் மையத்தின் அட்டவணை** 

* வாரத்தில் ஏழு நாட்களும்: காலை 9:30 மணி முதல் மாலை 6:00 மணி வரை

 **கட்டணங்கள்**  

## குறிப்புகள்

## மேலும் காண்க
* இந்தியத் தொல்லியல் துறையின் அருங்காட்சியகங்கள்
* இந்தியாவில் உள்ள அருங்காட்சியகங்கள் பட்டியல்

பகுப்பு:மகாராட்டிர அருங்காட்சியகங்கள்
பகுப்பு:இந்தியாவிலுள்ள அறிவியல் அருங்காட்சியகங்கள்
அயர்லாந்து உச்சநீதிமன்றம்

**அயர்லாந்து உச்ச நீதிமன்றம்**  அயர்லாந்து நாட்டு எல்லைக்குட்பட்ட  பகுதிகளில் அதிகார வரம்பினைக் கொண்ட உச்ச  நீதிமன்றமாகும். இது  நாட்டின்  தலைநகர் டப்ளின்வில் உள்ளது. . இவை நான்கு நீதிமன்றங்களில் அமைந்திருக்கிறது. இது மேல்முறையீட்டு நீதிமன்றம் மற்றும் உயர்நீதிமன்றத்துடன் இணைந்து, இறுதி மேல்முறையீடு மற்றும் பயிற்சிகள் கொண்ட நீதிமன்றமாகும், நாட்டின் அனைத்து பகுதிகளிலும் அதன் அதிகார எல்லை நீட்டிக்கப்பட்டுள்ளது

## நீதிமன்றத்தின் அரசியலமைப்பு
   
1937 ஆம் ஆண்டு செப்டம்பர் 29 ஆம் தேதி அயர்லாந்தின் அரசியலமைப்பின் விதிமுறைகளின் படி நீதிமன்றம் முறையாக நிறுவப்பட்டது. 

## அமைப்பு
ஒவ்வொரு நீதிமன்றம் பத்து நீதிபதிகளைக் கொண்டது. இதில் ஒருவர் தலைமை நீதிபதியாக இருப்பார். ஒவ்வொரு உயர் நீதிமன்றத்தின் தலைவர்களும் உச்ச நீதிமன்றத்தின் தலைவராக தேர்ந்தெடுக்கப்பட்டார். ஒவ்வொரு உச்ச நீதிமன்றதிற்கும் வழக்குகளை விசாரிக்க பல்வேறு அறைகள் உள்ளன.
  
உச்சநீதிமன்றத்தின் நீதிபதிகள் அயர்லாந்தின் ஜனாதிபதியால் அரசாங்கத்தின் (அமைச்சரவை) ஆலோசனையின் படி நியமிக்கப்படுகிறார்கள், அவர்கள் 1995 முதல், நீதித்துறை ஆலோசனைக் குழுவின் கட்டுப்படாத ஆலோசனையின் பேரில் செயல்படுகிறார்கள். 

## மேற்கோள்கள்
* அயர்லாந்து உச்சநீதிமன்றம் பற்றி ஆங்கிலத்தில்
* அமைவிடம்
* அயர்லாந்து அரசியலமைப்புச் சட்டம்
* வலைதளம்

பகுப்பு:நீதிமன்றங்கள்
பகுப்பு:உச்ச நீதிமன்றங்கள்
பகுப்பு:அயர்லாந்து
உருகுவே உச்சநீதிமன்றம்

**உருகுவே  உச்ச நீதிமன்றம்**  உருகுவே நாட்டு எல்லைக்குட்பட்ட  பகுதிகளில் அதிகார வரம்பினைக் கொண்ட உச்ச  நீதிமன்றமாகும்.இது  நாட்டின்  தலைநகர் மொண்டிவிடியோவில் உள்ளது. நாட்டின் அனைத்து பகுதிகளிலும் அதன் அதிகார எல்லை நீட்டிக்கப்பட்டுள்ளது. 
.

   இது 1907 ஆம் ஆண்டில் நிறுவப்பட்டது. இது 1917 ஆம் ஆண்டு முதல் தேர்ந்தெடுக்கப்பட்ட கட்டிடக்கலைகளின் தலைசிறந்த படைப்பான பாலாசியோ பிரியாவில் அமைந்துள்ளது.

## நீதிமன்றத்தின் அரசியலமைப்பு
    இந்த நீதிமன்றம் உருகுவே அரசியலமைப்பு சட்டத்தின் படி  கட்டமைக்கப்பட்டது.

## அமைப்பு
ஒவ்வொரு நீதிமன்றமும் ஐந்து நீதிபதிகளைக் கொண்டது. இதில் ஒருவர் தலைமை  நீதிபதியாக இருப்பார். ஒவ்வொரு உயர் நீதிமன்றத்தின் தலைவர்களும் உச்ச நீதிமன்றத்தின் தலைவராக தேர்ந்தெடுக்கப்பட்டார். ஒவ்வொரு உச்ச நீதிமன்றதிற்கும் வழக்குகளை விசாரிக்க பல்வேறு அறைகள் உள்ளன.

## மேற்கோள்கள்
* உருகுவே உச்சநீதிமன்றம் பற்றி ஆங்கிலத்தில்
* உருகுவே அரசியலமைப்புச் சட்டம்
* அமைவிடம்
* வலைதளம்

பகுப்பு:நீதிமன்றங்கள்
பகுப்பு:உச்ச நீதிமன்றங்கள்
பகுப்பு:உருகுவே